སྐད་ཡིག་གི་འཆི་བ་ཞེས་པ་ནི།སྐད་དང་ཡི་གེ་རྣམས་སྐྱེས་ཤིང་གནས་པའི་རྗེས་སུ་རྒྱུ་རྐྱེན་སྣ་ཚོགས་པ་ལ་བརྟེན་ནས་ཉམས་ཤིང་རྒུད་དེ་མཐར་ཡོངས་སུ་ནུབ་པར་གྱུར་ནས་དེ་ཕན་ཆད་མི་ཡུལ་འདི་ན་སྐད་ཆ་དེ་འཆད་མཁན་གྱི་མི་གཅིག་ཀྱང་མེད་པར་གྱུར་པ་སྟེ།དཔེར་ན།ཁ་ས་པེའི་སྐད་རིགས་དེ་སྤྱི་ལོ༡༩༩༥ལོའི་ཟླ་བ༡༡པའི་ཚེས༤ཉིན་ད་དུང་གསོན་པོ་ཡིན་ལ།ཚེས༥ཉིན་ཤི་བར་གྱུར་པ་ལྟ་བུ་སྟེ།དེ་ཡང་ཁ་ས་པེའི་སྐད་སྨྲ་མཁན་གྱི་མི་རྣམས་ཀྱི་ནང་ནས་ཆེས་རྗེས་མ་དེ་པོ་གོམཞེས་པའི་མི་དེ་ཡིན།སྐད་དེ་སྨྲ་མཁན་མི་གཅིག་པོ་དེ་ལས་མེད།མི་དེ༡༩༩༥ལོའི་ཟླ་བ༡༡པའི་ཚེས༥ཉིན་ཤི་བར་གྱུར་པས་ཁ་ས་པེའི་སྐད་ཀྱང་ཕྱི་མའི་ཡུལ་དུ་ཁྱེར་ནས་སོང༌།དེའི་ཤུལ་ན་སྲིང་མོ་ཞིག་ཡོད་ཀྱང་དེས་ཁ་ས་པེའི་སྐད་ཉན་པ་ཙམ་ལས་སྨྲ་མི་ཤེས།བུ་དང་ཚ་བོ་རྣམས་ཀྱི་ནང་ན་ནི་སྐད་དེ་ཤེས་མཁན་གཅིག་ཀྱང་མེད་པས་སྐད་དེ་ཉིད་སའི་སྟེང་ནས་ནུབ་པར་གྱུར་པ་ལྟ་བུའོ།།